حجت الاسلام مقصود علی ڈومکی:

امریکی غلامی سے آزادی پاکستان کی سچی آزادی ہوگی

جیکب آباد پریس کلب کے سامنے شرکاء سے خطاب کرتے ہوئے ایم ڈبلیو ایم سندھ کے سیکریٹری جنرل نے کہا کہ قائد اعظم اور علامہ اقبال کا پاکستان وہ پاکستان ہے جو امریکہ اور آل سعود کی مداخلت سے پاک ہو، جہاں قوم کی قسمت کے فیصلے عوام کے منتخب صالح بندوں کے ذریعہ منتخب ایوانوں میں کئے جائیں۔

خبر کا کوڈ: ۴۲۹۴۴۸

تاریخ: ۱۲ آبان ۲۰۱۷ - ۱۴:۱۴

رسا نیوز ایجنسی کی رپورٹ کے مطابق، مجلس وحدت مسلمین پاکستان ضلع جیکب آباد کے زیر اہتمام ستر سالہ جشن آزادی کے سلسلے میں ریلی نکالی گئی۔

ریلی کی قیادت ایم ڈبلیو ایم سندھ کے جنرل  سیکریٹری حجت الاسلام مقصود علی ڈومکی، ضلعی رہنما آغا سیف علی ڈومکی، مولانا حسن رضا غدیری، نثار احمد ابڑو، سید غلام شبیر نقوی نے کی۔

جیکب آباد پریس کلب کے سامنے شرکاء سے خطاب کرتے ہوئے جت الاسلام مقصود ڈومکی نے کہا کہ برطانوی غلامی سے آزادی کا جشن قوم کو مبارک ہو مگر حقیقی آزادی تب ہوگی جب وطن عزیز سے امریکی غلامی کا خاتمہ ہوگا، قائداعظم کا پاکستان وہ حسین پاکستان ہے جو دہشت گردی اور کرپشن سے پاک ہو، علامہ اقبال کا پاکستان وہ پاکستان ہے جو امریکہ اور آل سعود کی مداخلت سے پاک ہو، جہاں قوم کی قسمت کے فیصلے عوام کے منتخب صالح بندوں کے ذریعہ منتخب ایوانوں میں کئے جائیں۔

انہوں نے کہا کہ چودہ اگست کو مجلس وحدت مسلمین صوبہ سندھ یوتھ ونگ کے زیر اہتمام آزادی مارچ کا خیرپور سے آغاز ہوگا، جبکہ ضلع سکھر، شکارپور، لاڑکانہ، خیرپور کے مختلف مقامات پر جشن آزادی کی خوبصورت تقریبات منعقد کی جائیں گی۔ /۹۸۸/ ن۹۴۰